 Md Daahir Rayaale Kaahin, oo ka hadlayay falkii dhawaan ka dhacay gobolka Sanaag ee lagu afduubay sarkaalkii jarmalka ahaa, waxa uu yidhi Waxaan maanta rabaa in aan ka waramo arrinta Argagixisada ah ee ka dhacday dalkeena ee lagu soo guulaystay, horta Hambalyo ayaan u dirayaa ciidamada Qaranka iyo dadweynihii gobolkaas ku noolaa sida geesinimada leh ee ay uga hawl galeen arrintaas iyada ah, waxana muuqata wararka ugu horeeyay ee hordhaca ah ee aynu hayno in duulaankaas Ubuc meel la yidhaahdo oo maamulka Boosaaso ka tirsan laga soo abaabulay, laakiin argagixisadii waxay noqotay kuwo aan abtirsiin lahayn oo ku abtirsada Argagixiso, meel kastana way joogaan qaar inaga Somaliland ahina way ku jiraan. 